CELEX: 62014TN0466
Language: hr
Date: 2014-06-24 00:00:00
Title: Predmet T-466/14: Tužba podnesena 24. lipnja 2014. – Španjolska protiv Komisije

11.8.2014   
            
            
               HR
            
            
               Službeni list Europske unije
            
            
               C 261/45
            
         Tužba podnesena 24. lipnja 2014. – Španjolska protiv Komisije
   (Predmet T-466/14)
   2014/C 261/72
   Jezik postupka: španjolski
   
      Stranke
   
   
      Tužitelj: Kraljevina Španjolska (zastupnik: A. Rubio González, Abogado del Estado)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               djelomično poništi odluku Komisije od 14. travnja 2014. kojom je otpust uvoznih carina na temelju članka 236., a u vezi s člankom 220. stavkom 2. točkom (b) Carinskog zakonika Zajednice [Uredba (EEZ) br. 2913/92] ocijenjen osnovanim dok je otpust uvoznih carina za drugi iznos ocijenjen neosnovanim u pojedinačnom slučaju (REM 02/2013), u mjeri u kojoj se tom odlukom odbija otpust uvoznih carina koji Komisija pogrešno smatra neosnovanim, i
            
         
               —
            
            
               tuženoj instituciji naloži snošenje troškova.
            
         
      Tužbeni razlozi i glavni argumenti
   
   U prilog tužbi tužitelj ističe dva tužbena razloga.
   
               1.
            
            
               Prvi tužbeni razlog temelji se na povredi prava na dobru upravu u vezi s člankom 872.a Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, str. 1.) (SL, posebno izdanje na hrvatskom jeziku, poglavlje 2., svezak 1., str. 3.)
               
                           —
                        
                        
                           u tom pogledu tužitelj navodi da je u okviru postupka poput onog o otpustu, u kojem Komisija može zahtijevati sve dodatne informacije koje smatra korisnima i u kojem je dužna obavijestiti o razlozima za donošenje nepovoljne odluke, odluka o odbijanju iz razloga koji nisu navedeni u prethodnoj obavijesti protivna članku 41. Povelje Europske unije o temeljnim pravima.
                        
                     
         
               2.
            
            
               Drugi tužbeni razlog temelji se na povredi članka 220. stavka 2. točke (b) Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, str. 1.) (SL, posebno izdanje na hrvatskom jeziku, poglavlje 2., svezak 2., str. 110.)
               
                           —
                        
                        
                           tužitelj smatra da su ispunjeni uvjeti utvrđeni u ustaljenoj sudskoj praksi na kojima su se u prošlosti temeljile brojne povoljne Komisijine odluke o otpustu u sektoru tune. Osobito su ispunjeni uvjeti koji se odnose na složenost zakonodavstva, na nepostojanje pogrešnog prikaza činjenica od strane izvoznika, na različita tumačenja zakonodavstva na osnovi točnih informacija, na djelomičnu Komisijinu odgovornost te na činjenicu da su nadležna tijela kontinuirano činila istu pogrešku nikad pravilno ne primjenjujući zakonodavstvo.